PPKE BTK

**PÁZMÁNY SZENIOR EGYETEM**

2018 tavaszi szemeszter

**A populizmus kora**

*Tudományág:* politikatudomány

Napjainkban a populizmus előretöréséről sokszor és sokan beszélnek, de mi is az a populizmus? Van-e oka az aggodalomra az európai demokráciáknak, a XIX-XX. században kialakult eszmeáramlatoknak? Milyen formái vannak a populizmusnak, mely országokban sikeres és melyekben nem? Vannak-e előzményei, amelyekből táplálkozik a modern kor sajátos irányzata? Mi köze a populizmusnak a jobboldalhoz, a konzervatív eszmerendszerhez? Ideológia-e a populizmus? Milyen intézményei vannak – pártok, mozgalmak, alapítványok -, milyen eszközöket használ, kikre akar hatni? Milyen kockázatai vannak a populista politikának? A Pázmány Szenior Egyetem speciális politikatudományi kurzusában ezekre és hasonló kérdésekre keressük a válaszokat.

Az előadások **szerdai** napokon 17 órakor kezdődnek és 18.30-kor fejeződnek be.

|  |  |  |
| --- | --- | --- |
| Dátum | A kurzus előadásai | Előadó |
| Febr. 14. | A populizmus sajátosságai | Nyirkos Tamás |
| Febr. 21. | A populizmus amerikai gyökerei | Paár Ádám |
| Febr. 28. | Populizmus Németországban | Hettyey András |
| Márc. 7. | A Front National és a francia populizmus | Botos Máté |
| Márc. 21. | Populizmus Romániában és Közép-Európában | Kántor Zoltán |
| Ápr. 11. | Orosz populizmus | Rácz András |
| Ápr. 18. | Az „alt-right” az Egyesült Államokban | Feledy Botond |
| Ápr. 25. | Populizmus Kínában | Salát Gergely |
| Máj. 2. | A populizmus mint lehetséges értelmezési keret a Horthy-korszak politikai életében | Bartha Ákos |
| Máj. 9. | Mediterrán populizmus: Görögország, Olaszország, Spanyolország | Botos Máté |
| Máj. 16. | Populizmus vagy konzervativizmus | Botos Máté |